54. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 100 της 18/24 Μαρτ. 1992 (ΦΕΚ Α΄ 46) (Διόρθ. Σφαλμ. στο ΦΕΚ Α΄ 56/8 Απρ. 1992) Διαδικασία, προϋποθέσεις και προσόντα διορισμού υπαλλήλων Αγροφυλακής-Υπηρεσιακό Συμβούλιο Αρχιφυλάκων και Αγροφυλάκων. Έχοντας υπόψη: 1.Τις διατάξεις του άρθρ. 110 παρ. 3 (περ. ε΄ και ζ΄) του Νόμ. 1892/90 (ΦΕΚ 101-Α΄) «Για τον εκσυγχρονισμό και την ανάπτυξη και άλλες διατάξεις». 2.Τις διατάξεις του άρθρ. 19 παρ. 2 του Νόμ. 1735/1987 (ΦΕΚ 195-Α΄) «Προσλήψεις στο Δημόσιο Τομέα, κοινωνικός έλεγχος στην Δημόσια Διοίκηση, πολιτικά δικαιώματα και άλλες διατάξεις». 3.Τις υπ’ αριθ. 56 και 93/1992 γνωμοδοτήσεις του Συμβουλίου της Επικρατείας ύστερα από πρόταση των Υπουργών Προεδρίας της Κυβέρνησης και Δημόσιας Τάξης, αποφασίζουμε: ΜΕΡΟΣ ΠΡΩΤΟ ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ  ΔΙΑΔΙΚΑΣΙΑ, ΤΟΝ ΤΡΟΠΟ ΚΑΙ ΤΑ  ΠΡΟΣΟΝΤΑ ΔΙΟΡΙΣΜΟΥ ΤΩΝ  ΥΠΑΛΛΗΛΩΝ ΑΓΡΟΦΥΛΑΚΗΣ ΚΕΦΑΛΑΙΟ Α΄ Προϋποθέσεις διορισμούΑπαιτούμενα δικαιολογητικά Αγρονόμοι Άρθρ.1.-Ως Αγρονόμοι διορίζονται άνδρες ή γυναίκες που: 1.Κατέχουν πτυχίο ή δίπλωμα Νομικής ή Πολιτικών ή Οικονομικών Επιστημών ή του Οικονομικού Πανεπιστημίου Αθηνών ή του Παντείου Πανεπιστημίου Κοινωνικών και Πολιτικών Επιστημών ή του Πανεπιστημίου Πειραιώς και του Πανεπιστημίου Μακεδονίας Οικονομικών και Κοινωνικών Επιστημών ή ισότιμο αντίστοιχης ειδικότητας σχολών της αλλοδαπής. 2.Έχουν την Ελληνική ιθαγένεια ή είναι ομογενείς και υπάγονται στις εξαιρέσεις που ορίζονται με ειδικούς νόμους. 3.Έχουν συμπληρώσει το 21ο και δεν έχουν υπερβεί το 37ο έτος της ηλικίας τους. 4.Οι άρρενες να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές, όχι όμως για λόγους υγείας. Να μην έχουν καταδικαστεί τελεσίδικα για λιποταξία ή ανυποταξία. 5.Έχουν τα σωματικά, ψυχικά και διανοητικά προσόντα, που ανταποκρίνονται στις απαιτήσεις του έργου τους. 6.Έχουν άριστη υγεία, αρτιμέλεια και άρτια σωματική διάπλαση, που θα διαπιστώνεται σύμφωνα με το άρθρ. 2 παρ. 2 εδάφ. α΄ του παρόντος. 7.Έχουν ανάστημα οι άνδρες τουλάχιστον 1,65 και στηθική περίμετρο 0,80 και οι γυναίκες ανάστημα 1,60, που θα διαπιστώνεται σύμφωνα με το άρθρ. 6 του παρόντος. 8.Έχουν πίστη στο Σύνταγμα, αφοσίωση στην Πατρίδα και στο δημοκρατικό πολίτευμα της χώρας. 9.Δεν έχουν καταδικαστεί για κακούργημα και δεν έχουν στερηθεί, λόγω καταδίκης, των πολιτικών των δικαιωμάτων. Το κώλυμα αυτό υφίσταται και μετά τη λήξη της στέρησης. 10.Να μην έχουν καταδικαστεί σε οποιαδήποτε ποινή για κλοπή, υπεξαίρεση (κοινή και εν υπηρεσία), απάτη, εκβίαση, πλαστογραφία, απιστία δικηγόρων, δωροδοκία, καταπίεση, απιστία περί την υπηρεσία, παράβαση καθήκοντος, έγκλημα κατά των ηθών και συκοφαντική δυσφήμιση, προσβολών κατά της πολιτειακής εξουσίας και κατά της ελεύθερης άσκησης των πολιτικών δικαιωμάτων παραχάραξης, κιβδηλίας, ψευδορκίας, ψευδούς καταμηνύσεως, ψευδούς ανωμότου καταθέσεως, επαιτείας, αλητείας, ναρκωτικών, ζωοκλοπής, ζωοκτονίας, λαθρεμπορίας ή οποιουδήποτε άλλου εγκλήματος, το οποίο τελέσθηκε από δόλο για το οποίο επιβλήθηκε ποινή φυλάκισης τουλάχιστον 3 μηνών. Οι υπόδικοι υποψήφιοι, που παραπέμφθηκαν με τελεσίδικο βούλευμα για κακούργημα ή για κάποιο από τα παραπάνω πλημμελήματα, μπορούν, να υποβάλλουν τα δικαιολογητικά προσλήψεως, αλλά δεν κατατάσσονται στην Υπηρεσία, αν μέχρι το χρόνο εκδόσεως της αποφάσεως, δεν έχει εκδοθεί αμετάκλητη αθωωτική απόφαση. Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα. 11.Να μην τελούν υπό απαγόρευση ή δικαστική αντίληψη. 12.Να μην έχουν καταδικασθεί για αγροτική κλοπή ή υπεξαίρεση και αγροτική φθορά, η οποία διαπράχθηκε κατά τους 12 τελευταίους μήνες πριν από τον διορισμό. 13.Να μην έχουν απολυθεί από τη θέση δημοσίου υπαλλήλου ή υπαλλήλου νομικού προσώπου δημοσίου δικαίου δυνάμει πειθαρχικής απόφασης. 14.Να μην κατέχουν άλλη θέση δημόσιας υπηρεσίας ή οργανισμού τοπικής αυτοδιοίκησης ή άλλου νομικού προσώπου δημοσίου δικαίου ή δημόσιας επιχειρήσεως ή οργανισμού κοινής ωφέλειας. Αν υπάλληλος διοριστεί σε τέτοια θέση και αποδεχθεί τον διορισμό θεωρείται ότι παραιτήθηκε από την παλαιά του θέση. Υποβλητέα δικαιολογητικά Άρθρ.10.-1.Οι πίνακες του άρθρ. 9 του παρόντος υποβάλλονται στον Υπουργό Δημόσιας Τάξης, ο οποίος προβαίνει στην κύρωσή τους. 2.Οι πίνακες που κυρώθηκαν ισχύουν για ένα χρόνο από την κύρωσή τους. Οι θέσεις που κενώνονται κατά τη διάρκεια ισχύος των πινάκων αυτών, πληρούνται από αυτούς, κατά σειρά επιτυχίας. Πλήρωση θέσεων Αρχιφυλάκων – Αγροφυλάκων,  από πίνακες άλλων Νομών Άρθρ.11.-1.Αν η πλήρωση θέσεων Αρχιφυλάκων – Αγροφυλάκων, από υποψήφιους των πινάκων επιτυχίας του Νομού που έχουν προκηρυχθεί, είναι αδύνατη, οι θέσεις αυτές πληρώνονται από υποψήφιους πινάκων επιτυχίας ομόρων Νομών. 2.Η πλήρωση γίνεται με απόφαση του Υπουργού Δημόσιας Τάξης, μετά από πρόταση του Διευθυντή Διοικητικού Αγροφυλακής και ύστερα από αίτηση του υποψήφιου ενδιαφερομένου. Διορισμός – Τοποθέτηση Άρθρ.12.-Από τους κυρωθέντες πίνακες του άρθρ.10 παρ. 1 του παρόντος ο Υπουργός Δημόσιας Τάξης με απόφασή του διορίζει και τοποθετεί τους επιτυχόντες. Εκπαίδευση νεοδιορισθέντων Άρθρ.13.-1.Οι νεοδιορισθέντες Αγρονόμοι, Αρχιφύλακες, Αγροφύλακες υποβάλλονται σε ανάλογη εκπαίδευση. 2.Η διάρκεια, ο τρόπος και ο τόπος εκπαίδευσης καθορίζονται με απόφαση του Υπουργού Δημόσιας Τάξης, ύστερα από πρόταση του Διευθυντή Διοικητικού Αγροφυλακής. ΜΕΡΟΣ ΔΕΥΤΕΡΟ ΥΠΗΡΕΣΙΑΚΟ ΣΥΜΒΟΥΛΙΟ ΑΡΧΙΦΥΛΑΚΩΝ-ΑΓΡΟΦΥΛΑΚΩΝ Άρθρ.14.-1.Στην Κεντρική Υπηρεσία της Αγροφυλακής, συνιστάται και λειτουργεί Υπηρεσιακό Συμβούλιο Αρχιφυλάκων και Αγροφυλάκων, με τη σύνθεση και τις αρμοδιότητες του άρθρ. 14 του Νόμ. 1586/86 (ΦΕΚ 37-Α) όπως αντικαταστάθηκε με το άρθρ. 40 του Νόμ. 1884/90 (ΦΕΚ 81-Α). 2.Τις αρμοδιότητες που μέχρι τη δημοσίευση του παρόντος έχει ο Νομάρχης, ασκεί ο Υπουργός Δημόσιας Τάξης. Καταργούμενες διατάξεις Άρθρ.15.- Από την ισχύ του παρόντος καταργούνται οι διατάξεις των άρθρ. 1-6 και 10 του Π.Δ. 895/76 «Περί ρυθμίσεως θεμάτων τινών υπηρεσιακής καταστάσεως των οργάνων Αγροφυλακής» ως και κάθε άλλη διάταξη που ρυθμίζει διαφορετικά τα θέματα του παρόντος. Άρθρ.16.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 78(α) Σελ. 78,01 Τεύχος 1260- Σελ. 5 Κώδικας Αγροτικής Ασφάλειας 17.Α.α.54 17.Α.α.54 Κώδικας Αγροτικής Ασφάλειας Άρθρ.2.-1.Όσοι επιθυμούν, να προσληφθούν ως Αγρονόμοι υποβάλλουν μέσα στις προθεσμίες, που ορίζει η προκήρυξη τα εξής δικαιολογητικά: α.Αίτηση διορισμού. β.Πιστοποιητικό σπουδών. γ.Επικυρωμένο φωτοαντίγραφο του δελτίου ταυτότητάς τους. Σε περίπτωση που τα στοιχεία του δελτίου ταυτότητας έχουν μεταβληθεί, τα στοιχεία αυτά, δηλώνονται με υπεύθυνη δήλωση του άρθρ. 8 του Νόμ. 1599/86 (ΦΕΚ 74-Α΄). δ.Υπεύθυνη δήλωση του άρθρ. 8 του Νόμ. 1599/86 ότι έχουν τα προσόντα που αναφέρονται στις παρ. 4, 9, 10, 11, 12 του προηγουμένου άρθρου του παρόντος, ως και τυχόν επιπρόσθετα προσόντα ή γνώσεις. ε.Υπεύθυνη δήλωση του άρθρ. 2 παρ. 3 του Νόμ. 1256/82 (ΦΕΚ 65-Α΄). (Αντί για τη σελ. 75(α) Σελ. 75(β) Τεύχος 1260-Σελ. 1 Κώδικας Αγροτικής Ασφάλειας 17.Α.α.54 στ.Όσοι υπάγονται στις ειδικές κατηγορίες, εφόσον δήλωσαν, ότι επιθυμούν, να κάνουν χρήση του σχετικού δικαιώματος, υποβάλλουν επιπλέον τα εξής δικαιολογητικά: (1)Οι πολύτεκνοι και τα τέκνα τους: Βεβαίωση του Προέδρου του οικείου Συλλόγου Πολυτέκνων ή, όπου δεν υπάρχει, του οικείου Ταμείου Προνοίας και Προστασίας Πολυτέκνων, θεωρημένη από την Ανώτατη Συνομοσπονδία Πολυτέκνων Ελλάδας. (2)Τα τέκνα αναπήρων και θυμάτων πολέμου: (α)Βεβαίωση του Γενικού Λογιστηρίου του Κράτους ότι η οικογένεια του υποψηφίου συνταξιοδοτείται για τον ανωτέρω λόγο, ή υπεύθυνη δήλωση του άρθρ. 8 του Νόμ. 1599/86 του συνταξιοδοτούμενου, στην οποία αναφέρεται ο αριθμός, χρονολογία έκδοσης και το όργανο που εξέδωσε την πράξη συνταξιοδότησης, μαζί με απόκομμα της επιταγής, καταβολής της σύνταξης κατά τον τελευταίο, πριν από την υποβολή της δήλωσης, μήνα. (β)Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική υπεύθυνη δήλωση του άρθρ. 8 του Νόμ. 1599/86. (3).Τα τέκνα αναγνωρισμένων, βάσει της εκάστοτε ισχύουσας νομοθεσίας, ως Αγωνιστών Εθνικής Αντίστασης: (α)Πιστοποιητικό της Διεύθυνσης Εφέδρων Πολεμιστών Αναπήρων, θυμάτων και Αγωνιστών (Δ.Ε.Π.Α.Θ.Α.) ή της οικείας Νομαρχίας ότι ο πατέρας ή η μητέρα του υποψήφιου έχει αναγνωρισθεί ως Αγωνιστής Εθνικής Αντίστασης. (β)Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική υπεύθυνη δήλωση του άρθρ. 8 του Νόμ. 1599/86. 2.Όσοι από τους υποψήφιους κληθούν για πρόσληψη σύμφωνα με τις διατάξεις του παρόντος υποβάλλουν τα εξής δικαιολογητικά: «α)Πιστοποιητικό υγείας που θα διαπιστώνεται από την Διεύθυνση Υγειονομικού του Υ.Δ.Τ., στηριζόμενο και σε ακτινογραφία θώρακα». Το εδάφ. α΄ τροποποιήθηκε ως άνω από το άρθρ. 1 Π.Δ. 186/28 Απρ.-12 Μαΐου 1993 (ΦΕΚ Α΄ 68) (Διόρθ. σφαλμ. στο ΦΕΚ Α΄ 117/19-7-1993). (β)Αντίγραφο Ποινικού Μητρώου, Τύπου Α΄, που εκδίδεται τρεις μήνες το πολύ πριν από την ημερομηνία υποβολής. (γ)Πιστοποιητικό Εισαγγελίας ότι δεν έχουν παραπεμφθεί σε δίκη, που εκδίδεται τρεις μήνες το πολύ πριν από την ημερομηνία υποβολής. (δ)Πιστοποιητικό Στρατολογικού Γραφείου, τύπου Α΄ (οι άνδρες). Σελ. 76(β) Τεύχος 1260-Σελ. 2 (ε)Πιστοποιητικό Αγρονόμου του τόπου της κατοικίας τους ότι δεν έχουν καταδικαστεί για αγροτική κλοπή ή υπεξαίρεση και για αγροτική φθορά, κατά τα οριζόμενα στην περ. 12 του άρθρ. 1 του παρόντος. (α)Πιστοποιητικό υγείας που θα διαπιστώνεται από την Διεύθυνση Υγειονομικού του Υ.Δ.Τ. ή Πρωτοβάθμιο Υγειονομική Επιτροπή του Υπαλληλικού Κώδικα, στηριζόμενο και σε ακτινογραφία θώρακα. (β)Έχουν συμπληρώσει το 21ο έτος της ηλικίας τους και δεν έχουν υπερβεί το 35ο. 2.Κατά τα λοιπά ισχύουν όσα αναφέρονται στο άρθρ. 1, πλην παρ. 1 και άρθρ. 2 του παρόντος, για τους Αγρονόμους υποψήφιους. Αγροφύλακες Άρθρ.4.-1.Ως Αγροφύλακες διορίζονται οι άνδρες που: (α)Έχουν απολυτήριο τουλάχιστον τρίτης τάξης Γυμνασίου ή άλλης ισότιμης Σχολής. (β)Δεν διατηρούν οι ίδιοι ή οι σύνοικοί τους στην περιοχή που πρόκειται να διοριστούν, ζώα μικρά πάνω από 10 και μεγάλα πάνω από 5, παντοπωλείο, οινοπωλείο, καφενείο, ή άλλο ομοειδές κατάστημα. (γ)Έχουν συμπληρώσει το 21ο και δεν έχουν υπερβεί το 35ο έτος της ηλικίας τους. 2.Κατά τα λοιπά ισχύουν όσα αναφέρονται στο άρθρ. 1, πλην παρ. 1 και άρθρ. 2 του παρόντος, για τους Αγρονόμους υποψήφιους. 17.Α.α.54 Κώδικας Αγροτικής Ασφάλειας ΚΕΦΑΛΑΙΟ Β΄ Διαδικασία πρόσληψης-ΕπιλογήΔιαγωνισμός-Σύνταξη πινάκων Προκήρυξη Άρθρ.5.-1.Η πρόσληψη στην υπηρεσία της Αγροφυλακής γίνεται ύστερα από προκήρυξη του Υπουργείου Δημόσιας Τάξης, μετά από πρόταση του Διευθυντή Διοικητικού. Στην προκήρυξη ορίζεται ο τρόπος, η διαδικασία, τα προσόντα πρόσληψης, ο αριθμός των θέσεων, ο αριθμός εκείνων που θα προσληφθούν κατά κατηγορία, η προθεσμία υποβολής της αίτησης και τα δικαιολογητικά που θα υποβληθούν μαζί με την αίτηση, οι όροι του διαγωνισμού, τα εξεταστέα μαθήματα και κάθε αναγκαίος όρος και λεπτομέρεια. «2.Για τους Αγροφύλακες θα μνημονεύεται ο αριθμός των θέσεων που θα πληρωθούν κατά νομό (Διοίκηση Αγροφυλακής)». Η παρ. 2 τροποποιήθηκε ως άνω από το άρθρ. 2 Π.Δ. 186/28 Απρ.-12 Μαΐου 1993 (ΦΕΚ Α΄ 68) (Διόρθ. σφαλμ. στο ΦΕΚ Α΄ 117/19-7-1993). 3.Οι υποψήφιοι της προηγούμενης παραγράφου υποβάλλουν αίτηση προς πλήρωση θέσεων ενός Νομού. 4.Η προκήρυξη λαμβάνει ευρεία δημοσιότητα και αναρτάται στις Διοικήσεις Αγροφυλακής και Αγρονομίας της χώρας, τουλάχιστον 30 ημέρες προ των εξετάσεων. Περίληψη της προκήρυξης δημοσιεύεται σε δύο τουλάχιστον ημερήσιες εφημερίδες των Αθηνών και μία της Θεσσαλονίκης, 30 ημέρες τουλάχιστον, προ των εξετάσεων. Υποβολή και έλεγχος δικαιολογητικών Άρθρ.6.-1.Οι υποψήφιοι υποβάλλουν αυτοπροσώπως στις κατά τόπους υπηρεσίες της Αγροφυλακής του τόπου κατοικίας τους ή διαμονής τους ή σε οποιαδήποτε υπηρεσία της Αγροφυλακής τα δικαιολογητικά του άρθρ. 2 του παρόντος. 2.Η υπηρεσία που παραλαμβάνει τα δικαιολογητικά: (α)Τα ελέγχει για την εμπρόθεσμη υποβολή τους, καθώς για την ακρίβεια, την πληρότητα και τη σύνταξή τους σύμφωνα με τις διατάξεις του παρόντος και τις σχετικές οδηγίες και διαταγές. (β)Μετρά το ανάστημα και την στηθική περίμετρο του υποψήφιου σύμφωνα με το άρθρ. 1 παρ. 7 του παρόντος και συντάσσει σχετική βεβαίωση που επισυνάπτει στα δικαιολογητικά. (γ)Επιστρέφει αμέσως και χωρίς άλλη διατύπωση τα δικαιολογητικά στους υποψηφίους που δεν έχουν το ανάστημα και την στηθική περίμετρο που απαιτούνται (δ)Υποβάλλει τα δικαιολογητικά στην Προϊσταμένη της Υπηρεσίας, μετά την λήξη της προθεσμίας που προβλέπεται από την προκήρυξη. Διαγωνισμός Αγρονόμων-Αρχιφυλάκων Άρθρ.7.-1.Όσοι από τους υποψηφίους Αγρονόμους και Αρχιφύλακες συγκεντρώνουν τα σωματικά προσόντα (ύψος και στηθική περίμετρο), υποβάλλονται περαιτέρω σε γραπτές εξετάσεις ως εξής: (α)Οι υποψήφιοι Αγρονόμοι στο Αστικό Δίκαιο, το Ποινικό Δίκαιο, την Ποινική Δικονομία, το Συνταγματικό και Διοικητικό Δίκαιο. (β)Οι υποψήφιοι Αρχιφύλακες στη Γεωγραφία και Ιστορία της Ελλάδος και στοιχεία Δημοκρατικού Πολιτεύματος από τη διδασκόμενη ύλη της Β/θμιας Εκπαίδευσης. Ειδικότερη ανάπτυξη της εξεταστέας ύλης θα γίνεται στη σχετική προκήρυξη. 2.Ο διαγωνισμός διενεργείται από Επιτροπή, που συγκροτείται με απόφαση του Υπουργού Δημόσιας Τάξης, μετά από πρόταση του Διευθυντή Διοικητικού Αγροφυλακής, αποτελουμένη από τον Διευθυντή Διοικητικού Αγροφυλακής και 2 Διευθυντές Αγροφυλακής με ισάριθμους αναπληρωματικούς. Στην ίδια απόφαση ορίζεται ο Πρόεδρος και ο Γραμματέας αυτής, ο οποίος είναι υπάλληλος της Κεντρικής Υπηρεσίας της Αγροφυλακής. 3.Καθήκοντα της Επιτροπής είναι η εξεύρεση των καταλλήλων χώρων για την διενέργεια των εξετάσεων, η εξασφάλιση του εντύπου υλικού, ο τρόπος εποπτείας του διαγωνισμού, η συγκέντρωση των γραπτών, η παράδοση τούτων στους βαθμολογητές, η εξαγωγή της βαθμολογίας κάθε υποψηφίου και γενικά ό,τι απαιτείται για την ομαλή, νόμιμη και απρόσκοπτη διεξαγωγή του διαγωνισμού. 4.Το προσωπικό που εποπτεύει τον διαγωνισμό και οι βαθμολογητές και εξεταστές, ορίζονται με απόφαση του Υπουργού Δημόσιας Τάξης και προέρχονται από το προσωπικό της Αγροφυλακής ή από το Πολιτικό και Αστυνομικό προσωπικό του Υπουργείου Δημόσιας Τάξης ή από μέλη Διδακτικού Ερευνητικού Προσωπικού ΑΕΙ ή καθηγητές Δευτεροβάθμιας Εκπαίδευσης. Το προσωπικό της Αγροφυλακής προτείνεται από τον Διευθυντή Διοικητικού Αγροφυλακής, το πολιτικό προσωπικό του Υπουργείου Δημόσιας Τάξης, από τον Διευθυντή του Πολιτικού Προσωπικού του Υπουργείου Δημόσιας Τάξης, το Αστυνομικό προσωπικό από τον Διευθυντή προσωπικού του Υπουργείου Δημόσιας Τάξης και τα μέλη του Διδακτικού Ερευνητικού Προσωπικού Ανωτάτων Εκπαιδευτικών Ιδρυμάτων από το Υπουργείο Εθνικής Παιδείας και Θρησκευμάτων. Οι βαθμολογητές και εξεταστές, που προέρχονται από το προσωπικό της Αγροφυλακής και το Πολιτικό προσωπικό του Υπουργείου Δημόσιας Τάξης, πρέπει απαραιτήτως να είναι κάτοχοι πτυχίου Ανωτάτης Σχολής και να έχουν το βαθμό του Διευθυντή (ΠΕ-Α΄) του δε Αστυνομικού προσωπικού τον βαθμό του Αστυνόμου Α΄ και άνω. 5.Η βαθμολόγηση των γραπτών εξετάσεων γίνεται με ακέραιους αριθμούς και κλίμακα από 0-20, από τους βαθμολογητές. (Αντί για τη σελ. 77) Σελ. 77(α) Τεύχος 1260-Σελ. 3 Κώδικας Αγροτικής Ασφάλειας 17.Α.α.54 6.Κάθε εξεταστέο μάθημα βαθμολογείται από 2 εξεταστές-βαθμολογητές, οι οποίοι θέτουν ξεχωριστή βαθμολογία πάνω σε κάθε γραπτό του υποψηφίου, το ονοματεπώνυμο του οποίου είναι καλυμένο με αδιαφανή μπλε ταινία. Εξέταση Αγροφυλάκων «Άρθρ.8.-1.Όσοι από τους υποψηφίους Αγροφύλακες συγκεντρώνουν τα ειδικά σωματικά προσόντα (ύψος, στηθική περίμετρο) υποβάλλονται περαιτέρω σε δημόσια προφορική συνέντευξη ή πρακτική δοκιμασία νοημοσύνης και ικανότητας. 2.Η εξέταση γίνεται από μία ή περισσότερες Επιτροπές που συγκροτούνται με απόφαση του Υπουργού Δημόσιας Τάξης, από τρεις υπαλλήλους Αγροφυλακής κατηγορίας ΠΕ με βαθμό Τμηματάρχη Α΄ και άνω με Πρόεδρο τον ανωτέρω και μεταξύ ισοβάθμων τον αρχαιότερο. Στην ίδια απόφαση ορίζεται και ο Γραμματέας της Επιτροπής, ο οποίος είναι υπάλληλος Αγροφυλακής κατηγορίας ΔΕ. 3.Η Επιτροπή ή οι Επιτροπές της παραπάνω παραγράφου υποβάλλουν στην Επιτροπή του άρθρ. 7 τις καταστάσεις που περιέχουν την αναλυτική βαθμολογία των εξετασθέντων, η οποία στη συνέχεια καταρτίζει τους πίνακες επιτυχίας. 4.Η βαθμολόγηση των υποψηφίων γίνεται από τα μέλη κάθε Επιτροπής ξεχωριστά σε ακέραιους αριθμούς και κλίμακα από 0-20». Το άρθρ. 8 αντικαταστάθηκε ως άνω από το άρθρ. 3 Π.Δ. 186/28 Απρ.-12 Μαΐου 1993 (ΦΕΚ Α΄ 68) (διόρθ. σφαλμ. στο ΦΕΚ Α΄ 117/19-7-1993). Σύνταξη πινάκων επιτυχίας «Άρθρ.9.-1.Η Επιτροπή του άρθρ. 7 συντάσσει ξεχωριστά κατά κατηγορία και κλάδο, κατά αλφαβητική σειρά πίνακες επιτυχίας, στους οποίους περιέχονται σε ιδιαίτερες στήλες τα ονοματεπώνυμα των επιτυχόντων, ο βαθμός κάθε επιμέρους εξέτασης, ο βαθμός του τίτλου σπουδών, η ιδιότητα ειδικών κατηγοριών της παρ. 4 του παρόντος άρθρου, ο τελικός βαθμός επιτυχίας και η σειρά επιτυχίας. 2.Για την κατάρτιση των πινάκων επιτυχίας συνυπολογίζονται τα εξής: α)Ο αριθμός των γραπτών εξετάσεων για τους Αγρονόμους και Αρχιφύλακες κατά 70% και ο βαθμός προφορικής συνέντευξης ή πρακτικής δοκιμασίας για τους Αγροφύλακες κατά 60%. Σελ. 78(α) Τεύχος 1260-Σελ. 4 β)Ο βαθμός τίτλου σπουδών για τους Αγρονόμους και Αρχιφύλακες κατά 30% και για τους Αγροφύλακες κατά 40%. 3.α)Ο συνυπολογισμός του βαθμού των γραπτών εξετάσεων και της προφορικής συνέντευξης ή πρακτικής δοκιμασίας για την μοριοποίησή τους γίνεται με πολλαπλασιασμό της συνολικής βαθμολογίας των μαθημάτων με συντελεστή 7/6 για τους Αγρονόμους και Αρχιφύλακες και με συντελεστή 3 για τους Αγροφύλακες. β)Ο συνυπολογισμός του βαθμού του τίτλου σπουδών για τους Αγρονόμους Αρχιφύλακες και Αγροφύλακες γίνεται με πολλαπλασιασμό του με συντελεστή 3, 1 1/2 και 2 αντίστοιχα. 4.Η συνολική βαθμολογία της παρ. 3 του παρόντος άρθρου προσαυξάνεται κατά 10% για όσους επικαλούνται και αποδεικνύουν τυχόν ιδιότητα πολυτέκνου, τέκνου αναπήρου πολέμου ή Αγωνιστή Εθνικής Αντίστασης. 5.Για τις λεπτομέρειες του τρόπου λειτουργίας των Επιτροπών, της διεξαγωγής των διαγωνισμών, της βαθμολόγησης των γραπτών, της προφορικής συνέντευξης, της γραπτής δοκιμασίας των υποψηφίων, του τρόπου επιλογής των θεμάτων, του τρόπου παράδοσής τους στους υποψηφίους, του ελέγχου των υποψηφίων, της παράδοσης των γραπτών στους βαθμολογητές, της κάλυψης και αποκάλυψης των γραπτών, της σύνταξης των πινάκων επιτυχίας, της αναβαθμολόγησης των γραπτών, καθώς και κάθε άλλη λεπτομέρεια που δεν ρυθμίζεται με το παρόν Π.Δ/γμα, εφαρμόζονται οι διατάξεις της με αριθ. ΔΠ3/67/18481/16.11.76 (ΦΕΚ Β΄ 1423/1976) Κανονιστικής απόφασης του Υπουργού Προεδρίας της Κυβέρνησης». Το άρθρ. 9 αντικαταστάθηκε ως άνω από το άρθρ. 4 Π.Δ. 186/28 Απρ.-12 Μαΐου 1993 (ΦΕΚ Α΄ 68) (διόρθ. σφαλμ. στο ΦΕΚ Α΄ 117/19-7-1993). 17.Α.α.54 Κώδικας Αγροτικής Ασφάλειας Κύρωση-ισχύς πινάκων

[Source: greek_legal_code_raptarchis | Tokens: 16898]